Nafarroako Parlamentuko Mahaiak, 2022ko irailaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Francisco Pérez Arregui jaunak aurkezturiko galdera, Nafarroako Erresumaren omenezko monolitoaren kontserbazio egoerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko irailaren 5ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Francisco Pérez Arregui jaunak, Legebiltzarreko Erregelamenduan ezarritakoaren babesean, honako galdera hau egiten du, Nafarroako Gobernuko lehendakariak idatziz erantzun dezan:

2016ko abenduaren 3an Nafarroako Gobernuko lehendakariak Nafarroako Erresumaren omenezko monolito bat inauguratu zuen Nafarroako errege eta erreginen jauregi izan zeneko harresien ondoan. Aipatu monolitoa kontserbazio egoera negargarrian dago, hura inauguratu eta urte gutxitara.

Nafarroako Gobernuak aipatu eremu hori garbi eta txukun mantenduko al du?

Noiz eginen du?

Iruñean, 2022ko abuztuaren 5ean

Foru parlamentaria: Francisco Pérez Arregui